રાજકોટ શહેરની ચાર અને જિલ્લાની મળી આઠ બેઠક છે પણ સહુ કોઈની નજર રાજકોટ – પશ્ચિમની બેઠક પર છે. આ બેઠક પર મુખ્યપ્રધાન વિજય રૃપાણી અને કૉંગ્રેસનાં ઈન્દ્રનિલ રાજગુરૃ વચ્ચે જંગ છે. રાજકોટની આ હાઈપ્રોફાઈલ બેઠકે આખા દેશનું ધ્યાન ખેંચ્યુ છે. રૃપાણીએ બેઠક બદલી નથી. તેમને રાજકોટનાં મતદારો પર ભરોસો છે. તો બીજી તરફ કોઈ પણ ભોગે વિજયરથને અટકાવવા માટે કૉંગ્રેસના ઈન્દ્રનિલ રાજગુરૃએ પોતાનો મત વિસ્તાર બદલ્યો અને પૂર્વનેે બદલે રાજકોટ પશ્ચિમની બેઠક પરથી દાવેદારી કરી છે. રાજગુરૃ છેલ્લા એક વર્ષથી મહેનત કરી રહ્યા છે. ગત ચૂંટણીમાં વિજય રૃપાણી સામે કૉંગ્રેસે પાટીદાર આગેવાન જયંતી કાલરીયાને મેદાનમાં ઉતાર્યા હતા. રસાકસી થઈ હતી છતાં ર૪ હજાર જેટલા મતોથી રૃપાણી જીત્યા હતા. આ વખતે આ સીટ પર બંને પક્ષોનાં ઉમેદવારો ઈતર સમાજમાંથી આવે છે એટલે પાટીદાર મતો નિર્ણાયક સાબિત થશે તેવી રાજકીય ગણતરીઓ મુકાઈ રહી છે.